ኣብ ባህሊ ውድብ'ኮ ብኢደ ወነንኻ ኣይኽየድን፤ ኣነ'ውን ውድብ እያ መዲባትኒ" ዝብል ሹምዬ ጉጅለ ባህሊ ህወሓት ዝሰርሖም ሙዚቃታት፡ ክሳብ እዛ እለት መለዓዓልቲ፣ መዘኻኸርቲ እቲ ዝሓለፈ ተጋድሎን ታሪኽ ትማልን፣ ኣተንበይቲ ጽባሕ ክፍጠር ንዝኽእል ሃንደበታዊ ክስተት ምዃኖም ይዛረብ። እዞም ደርፍታት፡ ሓቦን ትብዓትን ኮይኖም ሕጂ'ውን ፎቖዶ ከተማታት ትግራይ እንትድረፉ፡ ቦታን ሰዓትን'ኳ ኣይመርጹን። "ንምንታይ ይመስለኪ ከምዚ ኾይኖም፡ ሓደ ስራሕትና ናይ ሓባር እምበር ናይ ውልቀ ኣይነበሩን። ቐጺሉ እቶም ስራሕቲ ብዕላማ ዝተቓነዩ'ዮም እምበር ንገንዘብ፣ ዝና ወይ ንግዲ ኣይነበሩን። እቲ ዕላማ ዝበልናዮ ሽትኡ ንክወቅዕ፡ ዝበሰለ ግጥምን ዜማን ክዳለወሉ ኣገዳሲ ነይሩ። .
